U-I-197/12
Natisni
Opravilna št.:
U-I-197/12
Datum odločitve:
5. 6. 2013
ECLI:
ECLI:SI:USRS:2013:U.I.197.12
Akt:
Zakon za uravnoteženje javnih financ (Uradni list RS, št. 40/12 in 105/12) (ZUJF), 2. in 6. odst. 143. čl.
Izrek:
Pobuda za začetek postopka za oceno ustavnosti drugega in šestega odstavka 143. člena Zakona za uravnoteženje javnih financ (Uradni list RS, št. 40/12 in 105/12) se zavrže.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Matija Radovič, Koper
Datum vloge:
31. 7. 2012
Vrsta odločitve:
sklep
Vrsta rešitve:
zavrženje
Dokument:
US30130
Dokument v PDF obliki:
U-I-197-12.pdf
136 KB
Prenesite datoteko
U-I-197/12-8
5. 6. 2013
SKLEP
Ustavno sodišče je v postopku za preizkus pobude Matije Radoviča, Koper, na seji 5. junija 2013
sklenilo:
Pobuda za začetek postopka za oceno ustavnosti drugega in šestega odstavka 143. člena Zakona za uravnoteženje javnih financ (Uradni list RS, št. 40/12 in 105/12) se zavrže.
Obrazložitev
1. Marija Radovič, Koper, žena pobudnika, je v njegovem imenu vložila pobudo za začetek postopka za oceno ustavnosti drugega in šestega odstavka 143. člena Zakona za uravnoteženje javnih financ (ZUJF). Pooblastila za zastopanje ni priložila.
2. Ker pooblaščenka pobudi ni predložila ustreznega pooblastila za zastopanje pred Ustavnim sodiščem, jo je Ustavno sodišče pozvalo, naj predloži pooblastilo, ki bo izpolnjevalo pogoje iz prvega odstavka 24.a člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS). Ob tem jo je opozorilo na posledice, če pooblastila v danem roku ne bo predložila.
3. Marija Radovič ni predložila ustreznega pooblastila za zastopanje, zato je Ustavno sodišče pobudo za začetek postopka za oceno ustavnosti izpodbijanega predpisa zavrglo.
4. Ustavno sodišče je z odločbo št. U-I-186/12 z dne 14. 3. 2013 (Uradni list RS, št. 25/13) razveljavilo drugi do četrti odstavek 143. člena ZUJF. Pobudnik zato glede drugega odstavka 143. člena ZUJF tudi v primeru, če bi bilo pobudi predloženo ustrezno pooblastilo za zastopanje, ne bi izkazoval pravnega interesa za presojo ustavnosti navedene določbe.
5. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: podpredsednik mag. Miroslav Mozetič ter sodnice in sodnika dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, Jasna Pogačar, dr. Jadranka Sovdat in Jan Zobec. Sklep je sprejelo soglasno.
mag. Miroslav Mozetič
Podpredsednik